《公子行》
明代·黄谏

白马谁家郎，据鞍索尝酒。笑指青楼边，欲访章台柳。

佳人坐楼头，鸣筝声更和。千金买一笑，浮生能几何。

作者简介：（1412—?）明扬州府高邮人，先世于明初徙兰州。字廷臣，别号兰坡。博学多艺，工隶篆行楷，亦善画。正统七年进士及第，授编修，历官侍讲学士。天顺初兼尚宝寺卿，出使安南。迁翰林院学士，后谪广州通判，从学者甚众。后召还，卒于梅岭驿。生平好评品泉水。有《使南稿》、《兰坡集》等。